Безценното камъче

Дядо Павел бил овчар. Имал си кошара в балкана и затварял нощем десетина овце в кошарата. Имал си колиба с покрив от плочи, а в колибата - едно коте и едно пате. Само си нямал дядо Павел балканецът светилник - да му свети нощно време.
Веднъж дядо Павел, като вървял подир стадото си, на една поляна край гората чул писък - сякаш тънка свирка свирила жална песен.
Навлязъл в шумака, да разбере какво има, и видял, че гората гори и пращи, а край един обгорял пън се гърчи в пламъците пъстро гущерче и пищи.
- Овчарко - продумало гущерчето, като го зърнало, - братко, помогни ми да изляза от огъня!
Дядо Павел отвърнал:
- Да ти помогна, но как да нагазя в тая жар? Ще ми изгорят краката!
- Тогава подай тоягата си - аз ще се хвана за нея, а ти че изтегли.
Дядо Павел протегнал дългата си овчарска тояга, гущерчето стъпило на нея и се измъкнало от огъня.
- Искам да ти се отплатя - продумало гущерчето, като дошло на себе си, - ела подире ми!
- Какво ще ми дадеш? - попитал дядо Павел.
- Аз съм чедо - рекло гущерчето - на гущерския цар. Моят баща живее в една дълбока и тъмна пещера. На короната му има девет безценни камъчета, които светят като девет слънца. Ще ти дам едното.
Тръгнало гущерчето по тревата надолу към реката, потеглил подире му старецът. Вървели, що вървели - стигнали до пещерата.
- Ти почакай тук, пък аз ще ида за камъка! - продумало гущерчето.
Дядо Павел седнал на земята. Свечерило се вече. Додето гущерчето излезе - станало тъмно. Най-сетне то се показало с безценното камъче в уста. Когато излязло - цялата поляна наоколо грейнала. Птичките от околните дървета трепнали с криле и зачуруликали. Те помислили, че вече се е съмнало и слънцето е огряло.
- Вземи туй камъче и си иди в колибата. Трябва да ти кажа, че туй камъче не е само за светене. То може да прави и други работи. Когато стигнеш вкъщи, почукай с камъчето три пъти по земята и речи:
- Да ми дойде туй и туй! - Каквото поискаш, ще ти дойде.
Взел дядо Павел светлото камъче и го погледнал: то било голямо колкото лешник. Пуснал го в торбата си и кривнал към колибата. Заварил стадото си пред кошарата, а патето и котето чакали до прага. Прибрал си овцете старецът, влязъл в колибата и извадил камъчето. Като светнало онуй ми ти камъче - цялата колиба озарило. Котето и патето си затулили с лапички очите - да не ослепеят. Дядо Павел се навечерял и си рекъл:
- Защо ми трябва други работи да искам от камъчето, когато си имам всичко: и колиба, и овце, и сиренце, ето сега и светлинка ми грейна на трапезата.
Легнал си да спи. Ала сън не му дохождал. Почнал да си мисли: "Защо пък да не опитам камъчето? Я да поискам нещо! Какво ли да поискам, какво ли да поискам - ще поискам един мраморен дворец."
Станал от постелята, посегнал към камъчето, което си светело на полицата. Взел го, чукнал го три пъти по земята и рекъл:
- Да ми дойде тука един мраморен дворец!
Додето изрече тия думи - ето че колибата се отместила, загубила се някъде и на мястото й се появил чуден мраморен дворец. Стените на стаите били от огледала, съдовете от чисто злато, а столовете и масите - от слонова кост. Учудил се старецът, разходил се по стаите, разгледал ги и легнал на едно меко пухено легло. Скрил камъчето в пазвата си.
Не щеш ли, нея вечер дошъл да го навести съседът му Иван.
- Дойдох - рекъл Иван - да те видя жив ли си и да си поприказваме, защото не ми се спеше тая нощ. Какво е туй чудо? Не мога да повярвам на очите си! Кой ти издигна тоя дворец?
- Камъчето - отвърнал дядо Павел и се усмихнал.
- Кое камъче? Я дай да видя туй камъче!
Дядо Павел бръкнал в пазвата си, извадил камъчето и му го подал. Иван го разгледал и попитал:
- Ами как построи туй малко камъче такъв дворец?
Дядо Павел му разправил как и си прибрал камъчето. Приказвали, що приказвали, почнали да се прозяват.
- Остани да нощуваш, Иване, в моя дом - поканил дядо Павел съседа си.
- Къде ще легна?
- Легни до мене на тоя пух!
Легнал Иван до стареца и почнал да слухти. Чакал стопанинът да захърка. Щом дядо Павел захъркал, Иван бръкнал в пазвата му взел камъчето, чукнал го три пъти на земята и рекъл:
- Да дойдат четирима кралимарковци, да вземат този дворец и да го отнесат отвън Дунава!
Додето изрече тия думи, явили се четирима кралимарковци, вдигнали двореца и го понесли. Иван с камъчето поел подире им, а дядо Павел останал. Кога се събудил сутринта - погледнал наоколо и що да види? - няма никакъв дворец, няма го и безценното камъче. Само вехтата плочена колиба, котето и патето. Заплакал старецът с два реда сълзи. Нажалили се овцете и блейнали. Домъчняло на котето, докривяло и на патето.
- Искаш ли да идем отвъд Дунава за дядовото камъче? - казало котето.
- Искам - съгласило се патето.
Тръгнали. Извървели цялата Дунавска равнина, стигнали широката тиха река Дунав.
- Аз мога да плувам - рекло патето, - а ти не можеш. Качвай се на гърба ми да те пренеса отвъд!
Качило се котето върху гърба на своето другарче, а патето преплувало отвъд. Повървели още малко, стигнали двореца. Промъкнали се в градината и влезли през един отворен прозорец. Заварили Иван - спи на пухеното легло, а камъчето скрил под езика си. Те разбрали, че то е там, защото в Ивановото гърло блещукала светлинка.
- Как да го взема от устата му? - попитало патето.
- Ще ти кажа как - отвърнало котето. - Аз ще натопя опашката си в кратунката с червения пипер и ще погладя с нея Ивановия нос. Иван ще кихне и камъчето ще падне от устата му.
Както рекло, тъй сторило котето. Натопило опашката си в пипера, погладило Ивановия нос, Иван кихнал и камъчето изскочило от устата му. Котето го грабнало и хукнало да бяга. Подире му се завтекло патето. Бягали, бягали, стигнали пак до Дунава. Котето яхнало патето и патето заплувало. Насред Дунава патето се обадило:
- Какво е туй чудно камъче, дай да го видя!
- Не може сега - ще го изтървем във водата. Когато излезем на брега, ще го гледаш.
- Дай го сега или ще се гмурна във водата и ти ще се удавиш! - заграчило патето.
Котето се уплашило и рекло:
- Дръж!
Патето посегнало да вземе камъчето с крачето си, ала го изтървало. Камъчето цамбурнало във водата и потънало.
Излезли двете животинки на брега и заплакали.
Минал един рибар с въдица и ги запитал:
- Котенце, патенце, защо плачете?
- Гладни сме - измяукало котето.
Рибарят пуснал въдицата във водата, хванал една голяма риба и я дал на патето и котето.
- На - рекъл им той - че да не плачете!
Котето и патето отнесли рибата във върбалака, почнали да ядат и какво, мислите, намерили в корема й? Намерили камъчето. Рибата стояла във водата с отворено гърло и щом патето изтървало камъчето, тя го налапала.
Зарадвали се много животинките, затепкали пак през Дунавското поле, извървели го и стигнали дядовата Павлова кошара. Дядо Павел лежал на замята и плачел. Търкулнали камъчето до главата му. Тогава изведнъж дядовите Павлови очи светнали. Грабнал старецът камъчето, чукнал с него три пъти по земята и викнал:
- Искам тука Иван - вързан в един чувал!
Додето изрече тия думи - напреде му се изтърсил един чувал, а вътре - Иван. Грабнал си тоягата дядо Павел и - тупа-лупа - дръпнал на Иван един бой, па го развързал и го изпроводил да си ходи.
След туй старият овчар си прибрал камъчето в кесията и рекъл:
- Не ми трябва никакъв дворец, защото Иван ще го открадне пак. Зная му нрава.
И тръгнал подир овцете си. Всяка вечер слагал камъчето на полицата - да му свети. А когато се поминал, гущерчето влязло в колибата и пак си прибрало камъчето.

Български народни приказки


Готварска книга: Супа от спанак с ориз

Готварска книга: Рецепти
1 Приготвяне
Спанакът се почиства от жилките и се измива старателно. Нарязва се на лентички като салата. Оризът се накисва в хладка вода за 10-15 минути. Около два-три литра подсолена вода се слага на котлона да заври. Прибавят се изчистените и нарязани на ситно лук и морков. Добавя се мазнина и след като поомекнат продуктите, се добавя спанакът. След 15 минути се добавя и измитият ориз, както и доматите, настъргани на едро ренде или пасирани. Супата се вари до пълна готовност на продуктите. Накрая брашното (може леко препечено предварително) се размива в мъничко вода и се добавя, заедно с натрошеното сирене. След като заври за 3-5 минути, супата е готова.
Супата може по желание да се застрои и с яйце и кисело мляко.
2 Поднасяне
Ако няма застройка, супата е много вкусна с лъжица кисело мляко или сметана.


Готварска книга: Супа топчета

Готварска книга: Рецепти
Супа топчета е традиционна българска супа, приготвено от омесена с подправки кайма, бульон, зеленчуци, макаронени изделия, подправки, която след като стане готова се застройва с яйце, брашно, и кисело мляко.
Едно от най-популярните ястия в България.
thumb|left|200px
1 Приготвяне
Слагат се 2-3 литра подсолена вода да заврат. През това време се нарязва 1 глава лук и се настъргва морковът. Добавят се във водата.
Приготвя се сместа за топчетата като към каймата се прибавя 1 ситно нарязана глава лук, едно яйце, черен пипер, сол и 1/3 от измития ориз. Правят се малки топчета от сместа, овалват се в брашно и се пускат във врящата вода, след като лукът и морковите омекнат.
Когато топчетата поуврат, се прибавя останалият ориз (измит), картофът (нарязан на кубчета) и настърганият домат. След като супата е готова, се прибавя ситно нарязан магданоз и се застройва с разбитото яйце и киселото мляко.
Сервира се топла.


Готварска книга: Червено вино (с меланж)

Готварска книга: Рецепти
1 Приготвяне
Ябълките и грейпфрутът се измиват и обелват. Нарязват се на едри парчета и се слагат в една кана. Виното се изсипва в каната и се оставя малко да поеме от аромата на плодовете.
2 Поднасяне
Каната се оставя в кухнята. Сяда се в хола и се виква: "Петя, искам една кана вино с меланж!" :))


Готварска книга: Зеленчукова крем-супа

Готварска книга: Рецепти
1 Приготвяне
Лукът, морковът, тиквичката и картофите се измиват, обелват и нарязват на кубчета. Задушават се в мазнината и им се долива вода до 2 литра. Карфиолът се накъсва на розички и се измива и също се прибавя. Супата се подсолява на вкус и се оставя да ври дълго, докато всички продукти добре омекнат. Прибавя се сиренето и се сваля от котлона. Пасира се с миксер и се добавя млякото, черният пипер и копърът, нарязан на ситно. Връща се на котлона да заври и е готова за сервиране.
2 Поднасяне
Поднася се топла, по желание с крутончета от хляб (запържени кубчета хляб в масло).


Готварска книга: Доматена супа с праз

Готварска книга: Рецепти
1 Приготвяне
Празът се нарязва на колелца и се задушава за 5 мин. в 2-3 с.л. вода. Добавят се оризът и доматеното пюре. Долива се 1 л. вода.
Вари се до готовност на ориза. Малко преди да се свали ястието от огъня, се добавят маслините. Преди сервиране се поръсва с накълцания на дребно магданоз.


Готварска книга: Вита баница

Готварска книга: Рецепти
1 Приготвяне
Яйцата се разбиват с намачканото с вилица сирене. Добавя се киселото мляко със содата (разбъркват се заедно, докато се получат мехурчета) и брашното. Към получената смес се добавят 2-3 с.л. олио. Всичко това се разбърква внимателно до получаване на хомогенна смес. Корите се отварят. Две по две се поръсват с олио, сгъват се на две по дължина и се мажат с 2 с.л. от плънката. Навиват се на руло и се редят в тавата във форма на охлюв от края на тавата към средата. След като се наредят така всички кори с цялата плънка, баницата се поръсва с една лъжица олио и с половин чаша топла вода. Пече се 20-30 мин. на 200 Cº до хубаво зачервяване. Веднага щом се извади от фурната се наръсва с малко студена вода и се завива с кърпа да омекне. Сервира се топла като закуска.


Програми

1 Линукс за Българи
Валентин Вълчев
Copyright © 2003 Линукс Общество България
This document can be freely translated and distributed. It's released under the LDP License.
Искам да благодаря на Валентин Вълчев за написването на тази книга.


Готварска книга: Салата за гости "Копче"

Готварска книга: Рецепти
Продукти:
Картофи
моркови
яйцата
Салам
краставици
грах
1 Приготвяне
Картофите, морковите и яйцата се сваряват. Саламът, краставиците и морковите се нарязват на дребни кубчета. След това в плато се настъргват ред картофи, посипват се с моркови, салам, грах, кис. краставици. Настъргва се сирене и едното яйце и се посипва със смес от майонеза и кис. мляко в равни количества (по желание се слагат подправки или пикантина в тях). След това пак се настъргват картоофи и така, докато свършат продуктите. Последният ред е картофи. Най-отгоре се настъргва кашкавал и се украсява с маслините.


Готварска книга: Мусака

Готварска книга: Рецепти
1 Приготвяне
Морковът и лукът се почистват, измиват и се нарязват на дребно. Задушават се в мазнина. Каймата се прибавя и се запържва, докато побелее. Картофите се обелват и се измиват. Нарязват се на кубчета и също се прибавят към сместа да се позапържат. Готовата смес се изсипва в тава, прибавят се доматите и подправки (червен пипер, черен пипер, вегета, сол) на вкус. Залива се с толкова вода, колкото да покрие картофите. Пече се във фурна на 250º около половин час, до зачервяване. През това време се приготвя заливката от разбитoтo яйце с кисело мляко, брашно и настъргания кашкавал. Добавя се и малко вода, ако е прекалено гъсто млякото. Мусаката се залива и се поръсва с нарязания на дребно магданоз. Запича се до зачервяване на заливката още около 10-15 минути.
ЗАБ.По желание освен червения и черния пипер, може да се добави и мащерка, която придава разкошен привкус.
Поднася се с кисело мляко.


Готварска книга: Пикантни спагети

Готварска книга: Рецепти
1 Приготвяне
Лукът се нарязва на ситно и се запържва заедно с каймата. Когато каймата стане на "пясък" се добавя доматения сок. Поръсвате със сол, захар, чубрица, кимион, черен пипер, лют червен пипер (по желание) и нарязаните листа от пресен босилек.
Сместа се оставя да поври за около 10 - 15 мин. След това към нея се прибавят нарязаните на кубчета кренвирши, кисели краставички и маслини. Разбърквате и оставяте да ври още около 10 мин.
Спагетите се сваряват в подсолена вода. Изцеждат се и се разделят на порции. Върху всяка порция се изсипва част от соса, без да се разбърква. Поръсват се с настърган кашкавал. По желание може да украсите с майонеза и/или кетчуп.


Готварска книга: Предястие от патладжани

Готварска книга: Рецепти
1 Приготвяне
Приготовление на плънката:
Сиреното се настъргва на ренде. Към него се прибавят зехтинът (олиото), отцеденото кисело мляко, нарязаните на ситно копър и чесън и смленият черен пипер. Сместа се разбърква добре.
Приготовление на ястието:
Патладжаните се нарязват на филийки, посоляват се и се оставят в леко наклонен съд за да се изцедят. Изпържват се в силно сгорещено олио. След като патладжаните изстинат, върху всяка филийка се слага от плънката и се завива на руло.
2 Поднасяне
Ястието се сервира върху подложка от накъсани листа от маруля и нарязани маслини, на които са махнати костилките.


Готварска книга: Фунийки от месо

Готварска книга: Рецепти
1 Приготвяне
* Приготовление на фунийките:
Месото се измива добре и се подсушава. Намазва се с олио и се пече в гореща фурна, докато се зачерви от всички страни. След като изстине се нарязва на филийки.
* Приготовление на соса:
Във средно висок съд се стопява половината от маслото и в него се затопля настърганият хрян, но без да се пържи. Целта е да се премахне леко лютивият вкус на хряна. Добавят се оцетът, черният пипер и дафиновият лист. Вари се около 3 - 4 мин.
От останалото масло и брашното в друг съд се приготвя светла запръжка, разрежда се с бульона и се прибавя в предварително загрятата до кипване сметана. Вари се 10 - 15 мин. При непрекъснато бъркане в сметановия сос се добавя свареният хрян.
* Приготовление на ястието:
Нарязаните филийки от телешкото месо се навиват на фунийки и се пълня със сметановия сос.
2 Сервиране
Ястието се поднася в плато върху подложка от кисели краставички, нарязани на филйики и печени или мариновани чушки.


Готварска книга: Салата с праз и кисело мляко

Готварска книга: Рецепти
1 Приготвяне
Празът се измива, подсушава се и се нарязва на лентички с дължина около 6-7 см. Нарежда се в кръг. Върху него се разстила отцеденото кисело мляко. Отново се поръсва с праз. Накря се залива със соса.
Приготовление на соса: В купа се смесват балсамовият оцет и зехтинът (олиото). Прибавят се смляните орехи.
2 Поднасяне
Ястието се украсява с нарязаните на ивици маслини. По желание може да се подправи с черен или червен пипер.


Готварска книга: Макарони по арменски

Готварска книга: Рецепти
1 Приготвяне
Макароните се сваряват в подсолена вода. Отцеждат се. Отцеделното кисело мляко се смесва с нарязаните на ситно чесън и джоджен. Подправя се със сол. Сместа се изсипва върху макароните и се разбърква добре. Поръсва се с червен пипер на вкус.
2 Поднасяне
Непосредствено преди поднасянето ястието се залива с разтопено масло.


Готварска книга: Сос с бадеми

Готварска книга: Рецепти
1 Приготвяне
Бадемите се обелват, а яйцата се сваряват добре. В хаванче счукваме бадемите. Прибавяме към тях твърдо сварените жълтъци. Размесваме добре. Към така получената смес прибавяме една бучка захар и оцетът и разбъркваме добре с дървена лъжица, докато получим гладка смес.
Отделно разбиваме маслото и брашното. Към сместа при постоянно бъркане постепенно прибавяме 2 ч.ч. вода, а след това обезкостените сардели, смачкани предварително на каша. Накрая прибавяме бадемовата смес и посоляваме.
Полученият сос се разбърква добре и се слага на огъня. Вари се, докато се сгъсти.
2 Поднасяне
Сосът се поднася с варено месо или риба.


Готварска книга: Студен доматен сос

Готварска книга: Рецепти
1 Приготвяне
Нарязваме доматите, чушката и лука на ситно. Запържваме ги леко и претриваме сместа през сито. Към получената смес добавяме стритата извара (или кисело мляко) и подправките. Оставяме да изстине.
2 Поднасяне
Поднасяме соса към пържена риба или студено печено месо.


Готварска книга: Сос винегрет

Готварска книга: Рецепти
1 Приготвяне
Яйцата, краставиците, лукът и обеленото цвекло се нарязват ситно и се смесват. Прибавят се магданозът, горчицата, черният пипер, кимът и олиото.
Съдът се поставя в студена вода или върху лед и сместа се разбива докато се превърне в гладка маса, след което се подравя със захарта, киселината (оцет или лимонов сок) и сол на вкус.
Ако сосът е много гъст, може да се разреди с малко обезмаслен бульон или вода.
2 Поднасяне
Сосът се поднася с варено месо.


Готварска книга: Сос с орехи

Готварска книга: Рецепти
1 Приготвяне
Счукваме в хаван орехите заедно с чесъна и солта. Прибавяме хляба, който е предварително накиснат във вода и добре изстискан. Изсипваме сместа в купа и прибавяме олиото. С дървена лъжица разбиваме, докато се получи гладка смес. Разреждаме сместа с вода и оцет до желаната гъстота.
2 Поднасяне
Поднасяме соса с пържени чушки, патладжани или тиквички.


Готварска книга: Сос Тартар

Готварска книга: Рецепти
1 Приготвяне
От жълтъците и олиото приготвяме обикновена майонеза. Към нея прибавяме нарязаните на ситно краставички, настъргания лук и нарязания на ситно магданоз. Подправяме с оцет и сол.
2 Поднасяне
Поднасяме соса с твърдо сварени яйца, варен език, птици или риба.


Основи на бугарскиот литературен јазик

1 Мотивација и цел
Оваа книга постои за да и само за да го направи полесно разбирањето на бугарскиот литературен јазик на Македонецот. Таа се пишува во исто време со паралелното раководство за Бугарите на македонскиот литературен јазик. Македонија можеби навистина е помалка од Бугарија, и се плаши од неа; но секое движење мора да почне од некаде, а Бугарите и Македонците се, барем во погледот на јазикот, блиски еден до друг. Нека ова раководство биде за нив нов почеток.
А секако запаметете дека книга нема уста.
Кога ќе постои одвоено македонско Викибукс, книгава ќе биде преместена таму.
2 Метод
Бугарската литература е во изобилство на мрежата. Затоа во книгава таа ќе дојде право и бргу. Читање е првиот чекор до владање на јазикот.
На крајот на некои од лекциите ќе се наоѓа блок на вежби.
3 Бугарска азбука
Бугарска азбука е многу слична со руска, а потоа разликува од македонската. Уникатни нејзини букви се:
- й - ј, но гледај долу
- щ - шт
- ъ - полуглас. За да го кажете, речете ги зборовите со самогласничко ''р'', како што се "српски", "брзо", и тн. Гласот се чува меѓу ''р''от и предната согласка. Понекогаш сепак (во одредени положби) полугласник се обележува со ''a'' или ''я''.
- ю, я - таканаречени "јотовани" самогласници. Јотованиот самогласник го читаме како ја односно ју кога стојат на почетокот на збор или следат самогласник. Кога пак следат согласник, мораме да ги читаме како а, у, но со омекување на предната согласка (за што види долу). Во бугарскиот никогаш не ќе видиме ''йу'' или ''йа'', туку ''я'' односно ''ю''. За ''я'' мораме да речеме дека буквава може да го обележува и гласот ''ъ'', исто како ''а''.
- ь - оваа буквата се одваја, пошто никогаш не стои сама, без ''o'' (таа е заемка од руски, иако во рускиот во таков облик не се употребува). Комбинацијата "ьо" се чита како ''o'' со омекување на предната согласка. Потоа пак не може никогаш да стои после самогласка или на почетокот на зборот.
Македонските букви што ги нема во бугарскиот се:
- љ - ''љу'', ''ља'' се пишуваат ''лю'', ''ля''; другите варијанти ги нема.
- њ - ''ню'', ''ня'' за ''њу'', ''ња''
- ќ, ѓ - нема, ама има ним одговарачки звуци ''щ'' и ''жд'', кои речиси ексклузивно се употребуваат наместо на последните.
- џ - бележи со две букви ''дж'' (''джоб'')
4 Изговор на бугарскиот јазик
Литературниот бугарски јазик не познава редукција. Тоа значи дека секој глас звучи готово чисто, така како се пишува на хартија. (Ова за жал не важи за сите зборувачи на јазикот, особено подалеку на исток; литературниот јазик и неговото строго почитување на чистоста на зборувањето е еден од придонесите на македонските дијалекти во бугарскиот јазик.)
Долу ги набројуваме најважните црти на бугарската фонетика.
4.1 Акцентот
Бугарскиот акцент мора да биде проучуван од секој што го учи јазикот, бидејќи тој е слободен и може да стои на секој слог во зборот. Во бугарски, за разлика од српскохрватски и слично на македонски, акцентот е силен а не тонален, т.е. нема варијација во интонацијата кога се зборува.
4.2 Асимилација
Асимилација е важна особина на бугарскиот јазик. Повеќе зборови во бугарскиот се изговораат како нивните одговорници во македонскиот; но истите зборови се пишуваат според бугарскиот правопис во историската форма. Ова значи дека глуви согласки во бугарскиот можат да се пишуваат со звонка буква. Ова треба да го паметите кога читате бугарски текст.
4.3 Меките согласки
Повеќе бугарски согласки имаат меки варијанти. Меките согласки се изговораат со удел на врвниот дел на уста (palate), па најблискиот изговор, кој во пределот ги дава меките варијанти, е согласката, а потоа "ј". Така "място" ќе гласи "мјасто", а "люлея" - "љулеја". Освен ''л'', ''н'', ''к'', ''г'', ''х'', и ''м'', во бугарскиот можат да бидат меки уште: ''б'' (''бях'' - бев), ''в'' (''вярвам'' - верувам), д (''дядо'' - дедо), з (''мразя'' - ), п (''хапя'' - ), р (''рядък'' - редок), с (''сянка'' - сенка), т (''тя'' - таа), ц (''цял'' - цел). ''Щях'', разговорно "сакав", се чита "штјах" со меко ''т''. За ''ж'' и ''ш'' ќе забележиме дека тие се помеки одошто во македонскиот, па така ''ж'' во ''живот'' звучи како француското ''j'' во ''Jaques''.
4.4 Вежба 1
Изговорете дел од оваа бугарска песна од песникот Ботев. Потоа препишете ја на македонски правопис (сочувајќи го јазикот).
МОЯТА МОЛИТВА
О, мой бо`же, пра`вий боже!
Не ти`, що` си в небеса`та,
а ти, що си в мене, боже -
мен в сърце`то и в душа`та...
Не ти, кому`то* се кла`нят
калу`гери и по`пове
и кому`то све`щи* па`лят
правосла`вните ско`тове;
комуто - кому што
свещи - свеќи
не ти, ко`йто си напра`вил*
от` кал мъ`жът и жена`та,
а чове`кът си оста`вил
роб да бъ`де на земя`та;
направил - сторил
не ти, който си пома`зал*
царе`, па`пи, патриа`рси,
а в нево`ля си заря`зал*
мо`йте бра`тя сирома`си;
зарязал - овде "злонамерно игнорирал"
не ти, който учиш ро`бът
да търпи`* и да се мо`ли
и хра`ниш го дор* до гро`бът
са`мо със* наде`жди го`ли;
дор, поетично от дори - дури
със - со
не ти, боже на лъжци`те*,
на безче`стните* тира`ни,
не ти, и`дол на глупци`те,
на чове`шките душма`ни!
лъжците, от лъжец, онај што лагува
А ти, бо`же, на разу`мът,
защи`тниче на ро`бите,''на кого`то щат празну`ватде`нят''* ско`ро народи`те!
на когото щат празнуват денят - чији денот ќе празнуват - конструкција со стариот инфинитив
Одговорот
5 Споредбена фонетика
Во овој дел ќе ви ги претставиме основите на фонетските паралели меѓу два јазици, бугарскиот и македонскиот. Нив ги има многу, ама тие се учат лесно.
5.1 щ и жд
На македонските ''ќ'' и ''ѓ'' им одговараат бугарските ''щ'' и ''жд'',
между - меѓу (мегю)
свещ - свеќа (свекя)
нощ - ноќ (нокь)
освен во прилогот (земен од македонскиот), каде македонското ќ (кь) се задржува и превраќа во к:
мислейки - мислејќи
5.2 ъ
Бугарскиот полугласник има два одговорни гласови во македонскиот, во врска со потеклото на гласот. Многу зборови, се изговораат во бугарскиот со ''ъ'' а во македонскиот со ''а'':
път - пат
ръка - рака
зъб - заб
Ама во други зборови, во кои полугласот го има уште со општословенските времиња, на ''ъ'' одговара ''о'', како во рускиот:
сълза - солза
слънце - сонце
Забележете дека старото самогласничко ''л'' често стои во бугарските зборови додека во македонските зборови не се пишува и не изговора. Бугарскиот литературен јазик бара полон изговор на ова ''л''. Исто не е лесно да се разместат ''л'' и ''ъ'' во бугарските зборови, бидејќи дури со промената на зборови тие можат да си ги променат местата).
Некои македонски зборови со самогласничко ''р'' (главно оние со српско потекло) во бугарски се пишуваат со полугласник:
сърбин - Србин
гръцко - грчко
(Нивното разместување пак е тешко).
5.3 х
Старото словенско „х“ се задржува во многу зборови во македонските кореспонденти на кои одамна го нема. Најчесто наместо овој глас во македонскиот стои „в“ или пак воопшто ништо не стои.


Готварска книга: Сос с кисели краставички

Готварска книга: Рецепти
1 Приготвяне
От брашното и маслото правим светла запръжка. Прибавяме нарязания магданоз, счукания чесън и нарязаните на ситно кисели краставички. Разреждаме сместа с бульона, посоляваме на вкус и слагаме на огъня. Варим около 10 мин.
2 Поднасяне
Поднасяме соса с варено или печено месо или с вегетариански кюфтета.


Готварска книга: Маслен сос

Готварска книга: Рецепти
1 Приготвяне
Счукваме сухара и го запържваме в маслото. Нарязваме яйцата на кубчета и ги прибавяме към сухара. Разбъркваме за около минута. Прибавяме лимоновия сок. Посоляваме и поръсваме с черен пипер.
2 Поднасяне
Поднасяме соса с варени зеленчуци.


Готварска книга: Сос от губи

Готварска книга: Рецепти
1 Приготвяне
Измитите и подсушени гъби нарязваме на дребно и ги варим в подсолена вода, докато омекнат. Прецеждаме бульона. Отделно правим светла запръжка със ситно нарязания лук, захарта и брашното. Разреждаме с бульона от гъбите. Щом заври прибавяме гъбите и варим още около 15 мин.
2 Поднасяне
Поднасяме с варено и печено месо.


Дар от сърце

Тръгнали трима братя за чужбина - пари да печелят. Стигнали на един кръстопът. Най-големият казал:
- Тука ще се разделим. Аз ще поема нагоре по десния път, ти - обърнал се към средния брат - тръгни по левия, а пък ти - обърнал се към най-малкия - ще държиш средния път. Подир три години, на Димитровден, ще се намерим пак тука на този кръстопът и ще видим тогава кой какво е спечелил. Бива ли?
- Бива, бате - рекли двамата по-малки братя, целунали му ръка и се простили.
Най-големият брат слязъл в един град, станал хлебар и спечелил за три години пълна кесия с жълтици. Средният брат отворил кръчма до един мост. Запретнал ръкави и почнал да продава вино. Продавал вино и вода, продавал, докато си напълнил джобовете. А най-малкият се пазарил у един добър човек - стар овчар. Като минали трите години, момчето отишло при овчаря за сметката. Овчарят му начел припечелените пари, натрупал ги на купчина, извадил от пояса си три ореха и рекъл:
- Аз съм човек стар и болен. Запрях вече и не мога да тичам подир овцете. Добре, че се намери ти, инак стадото ми щеше да пропадне. Много съм ти благодарен за овчарлъка. Падат ти се толкова и толкова пари или тези три ореха, дето съм ги сложил напреде ти. Парите давам без сърце, защото те са като огъня: човек лесно може да изгори ръцете си с тях. А орехите давам от сърце. Ако щеш, вземи парите, ако щеш - орехите.
Момчето помислило, помислило и посегнало към орехите.
- Ще взема орехите, защото ги даваш от сърце.
Взело орехите, целунало ръка на стария овчар и си тръгнало. Тъкмо на Димитровден тримата братя се срещнали на кръстопътя. Големият ги попитал:
- Какви са печалбите?
- Добри са - отговорил средният брат.
- Дайте да ги видим! Ето, най-напред вижте аз какво спечелих! Той развързал кесията си. Средният брат също извадил от пазвата си една торбичка с пари.
- Не си лапал мухите в кръчмата - казал му големият.
Последен бръкнал в джоба си най-малкият и извадил трите ореха.
- Туй ли ти е печалбата за три години? - попитал го най-големият брат.
- Туй е - три ореха, но те са дадени от сърце - отвърнал малкият. - Даде ми ги един стар човек - овчар, задето му пасох стадото. Като баща се грижеше за мене.
Другите двама избухнали:
- Все бяхме виждали прости хора, но по-глупав мъж от тебе не ще се намери по целия свят. За три ореха - три години ратай, де се е чуло и видяло такова чудо! Върни се да поискаш пари от овчаря, инак да не си посмял да влезеш в бащината ни къща! - развикал се най-старият брат.
Момчето се нажалило и тръгнало назад. Тежко му било на душата.
- Аз мислех - думало си то, - че дар от сърце е най-хубавото нещо на земята, а то какво излезе!
Стигнало една чешма. Навело се да пие вода, но преглътнало само две глътки, защото било гладно. Бръкнало в торбата си - нямало трошица хляб.
"Я да счупя орехите, че да залъжа глада си!" - помислило си момчето.
Счупило първия орех. Тогава станало чудо. Изведнъж счупеният орех пораснал, станал голям колкото бъчва столетница и от черупката почнали да излизат овце, овни със звънци, млади агнета - цяло стадо излязло от ореха.
От радост момчето не знаело какво да стори. Подбрало стадото и го подкарало към бащината си къща.
Вървяло, що вървяло, наближило родното си село.
"Я да счупя и втория орех, да видя какво има в него" - рекло си то и счупило втория орех. Щом пукнало черупката, от ореха излезли два млади вола с големи рога. Подир воловете - кола, а на колата желязно рало.
- Бре! - ударило се момчето по челото, хванало синджирите на воловете и ги повело след стадото. Преди да влезе в селото, решило да счупи и третия орех. Счупило го. Тогава от черупката излязло едно момиче - толкова хубаво, че не може да се опише с перо.
- Води ме - продумало момичето - в бащината си къща; аз съм неродена мома и съм отредена да ти бъда невеста.
Качило момчето девойката на колата, повело воловете, звъннали звънците на стадото. Прибрало се в дома на баща си. Като видели братята стадото, новата кола и девойката - езиците си глътнали. Тогава им станало ясно какво значи дар от сърце!

Български народни приказки


Готварска книга: Десерт Маркиза

Готварска книга: Рецепти
1 Приготвяне
Маслото се разбива с 1 ч.ч. пудра захар. Прибавя се брашното, белтъците от яйцата, орехите, ванилиите и настърганата кора от лимона. В тава, намазана с олио и поръсена с брашно, се изсипва сместа и се пече около 20 минути. Докато се пече, 4 жълтъка се разбиват с 1 ч.ч. пудра захар. След изваждането на сладкиша от фурната и докато е горещ, се намазва с глазурата от жълтъците и пудрата захар. Когато изстине, сладкишът се реже на ромбове.


Готварска книга: Сос бешамел

Готварска книга: Рецепти
1 Приготвяне
В съд разтапяме маслото, прибавяме ситно нарязаните моркови, лук и шунка. Запържваме за 2-3 мин. при непрекъсванато бъркане. Добавяме брашното и разбъркваме добре.
Разреждаме равни количества мляко и бульон до получаване на много рядък сос. Прибавяме подправките в соса и варим около 20 мин, докато започне да се сгъстява. Прибавяме жълтъка и масло. Ако сосът не е достатъчно гъст прибавяме още 1 жълтък. Прецеждаме през фино сито.


Готварска книга: Бял сос бешамел

Готварска книга: Рецепти
1 Приготвяне
В съд разтапяме маслото, прибавяме ситно нарязаните моркови, лук и шунка. Запържваме за 2-3 мин. при непрекъснато бъркане. Добавяме брашното и разбъркваме добре.
Разреждаме с равни количества мляко и бульон до получаване на много рядък сос. Прибавяме подправките в соса и варим около 20 мин., докато започне да се сгъстява. Прибавяме жълтъка и масло. Ако сосът не е достатъчно гъст прибавяме още 1 жълтък. Прецеждаме през фино сито.


Готварска книга: Буфези от шунка

Готварска книга: Рецепти
1 Приготвяне
Коравият хляб нарязваме на тънки филийки, на които отстраняваме кората и ги оформяме с метален кръг. Настъргваме шунката и езика, прибавяме двата жълтъка и каймака. Върху половината филийки намазваме сместа и ги похлупваме с останалите. Така полученият сандвич потапяме в прясно мляко и пържим в прясно масло. Отгоре гарнираме с настърган кашкавал и магданоз. Сервираме ги топли.


Крали Марко

През една ранна лятна утрин Крали Марко се дигна от леглото, облече се, наложи самурения си калпак, препаса сабята си и викна на невестата си:
- Невесто Ангелино, оседлай ми кончето Шарколията, че съм решил да потегля на дълъг път.
- Къде ще идеш, сине? - попита го старата майка.
- В Солун града ще ида, майко. Искам да навестя моя побратим Секула. Натъжи ми се сърцето за него. Отколе не сме се виждали.
- А защо си препасал сабята и защо си нарамил боздугана си? Нали не отиваш бой да се биеш, а отиваш стар познайник да споходиш. Остави си тука оръжието, Марко, да ти не тегне по пътя!
— Послуша Марко майка си, разпаса сабята дипленицата, окачи я на стената и захвърли в къта тежкия си боздуган, влезе в малката стая, където спеше неговият малък син, и се наведе да го целуне по челото.
Марковата млада невеста, нали беше хитра и досетлива, докато оседлаваше коня, тайно потули под седлото му сабята дипленица, а боздугана скъта в кожените дисаги.
Яхна Крали Марко своя крилат кон и потегли по широкия солунски път, пресече Битолското поле, по което пасяха белорунни стада, и навлезе в една гъста дъбова гора, погледна дърветата и що да види: шумата им жълта пожълтяла посред лято, като попарени от люта есенна слана клюмнали надолу дъбовите листа. Никога посред лято не е бивало такова чудо.
Крали Марко попита гората:
- Кажи ми, горо, защо си посърнала? Пожар ли те изгори, или слана попари листето ти?
Гората никога не хортува, но на Марка отговори:
- Ще ти кажа, незнаен юнако: нито ме е пожар опожарил, нито ме е слана попарила. Тая сутрин през мене минаха народни поробители - черни арапи с криви ятагани. Те караха три синджира роби - твои братя българи. С първия синджир бяха навързани млади невести с бели забрадки и червени гердани. Невестите вървяха покрусени и ронеха сълзи за невръстните си дечица, останали без майки в люлките.
С втория синджир бяха навързани румени девойки, измъкнати от становете си тъкмо когато тъчели сватбените си дарове. Техните очи бяха зачервени от плач. С третия синджир бяха навързани най-личните момци на твоя роден край. Те пристъпваха мълчаливи, със стиснати юмруци и сподавена мъка. Всичките се влачеха боси по прашния друм и тяхната мъка попари шумата на моите дървета. Затуй съм, юнако, без време посърнала и повехнала.
Бутна Крали Марко коня си и викна:
- Бързай, Шарколия, да ги настигнем! Ако настигнем робите, краката ти ще подкова със сребърни подкови и със златни клинци.
Втурна се бързоногият кон между дърветата като птица леко-крила прегази буйните води на Вардара, прехвърли дълбоките долища, стъпка зелената трева на ливадите.
Накрай полето, при високите стени на Солунската крепост, Крали Марко настигна трите синджира роби. Те крачеха отмалели от жега и умора, обръщаха очи нагоре към небето и поръчваха на птиците:
- Мили птички, когато стигнете нашия роден край, отнесете много здраве от поробените на нашите скъпи майки, бащи и невръстни дечица. Кажете им, че ние никога няма да ги забравим.
Горещи сълзи капеха върху прашния път, а поробителите шибаха навързаните хора с камшиците си.
Нажали се Крали Марко, като видя навалицата, и се провикна:
- Черни арапи, народни изедници! Развържете робите и ги пуснете на свобода. Ако ги освободите, ще ви даря голям дар - всекиму жълтица, а на командира ви - десет!
Обърнаха се арапите, погледнаха под вежди юнака и отвърнаха:
- Карай си по пътя, невернико, защото и за тебе имаме един синджир!
Кипна юнашката Маркова кръв. Наведе се от коня, грабна един камък - цяла канара - и го захвърли към поробителите с такава сила, че камъкът прехвърли трите робски вериги, прехвърли Солунската крепост и падна отвъд в Бялото море. Попипа Марко кръста си, за да изкара сабята дипленица, но не я намери. Потърси боздугана си, но и него нямаше. Горчиво въздъхна:
- Ах, майко, защо ме накара да си оставя оръжието в къщи! Сега какво да правя с голи ръце? Как ще помогна на своите клети братя? Като чу тия думи, Шарколията изцвили:
- Не тъгувай, Марко, добър юнак! Бръкни в дисагите и повдигни седлото ми да видиш какво е скрила там твоята досетлива невеста.
Повдигна Крали Марко коженото седло и измъкна сабята дипленица. Бръкна в дисагите и намери тежкия си боздуган. Очите му светнаха от радост. Надигна се и замахна.
Най-напред хвърли боздугана към черните арапи, но конете на арапите бяха хитри. Щом видяха, че тежкият боздуган полетя към тях, мигом коленичиха и боздуганът профуча над арапските глави.
Тогава Крали Марко стисна дръжката на сабята дипленица.Острото оръжие изпищя като люта змия. Провикна се Марко добър юнак:
- Пазете се, черни души арапски!
Арапите мигом измъкнаха кривите си ятагани, обърнаха конете си към Марка и белите им зъби блеснаха.
Крали Марко препусна върху им и замаха надясно. Доде се обърне наляво, нито един арапин не остана жив. Повали ги, както косата поваля натежала трева. Помете ги, както есенният вятър мете нападалата шума. Само навързаните роби останаха живи и здрави.
Че скочи Крали Марко от Шарколията, развърза трите синджира роби.
И на всичките даде по една жълтица - да си купят обувки от Солунския пазар, боси да не ходят.
Освободените хора целунаха десницата на своя спасител. Накупиха много армагани от солунския пазар и си тръгнаха честити към своя роден край.
А Крали Марко потегли към високия дом на своя стар побратим Секул. Преди да стигне Секуловия дом, той се отби в ковачницата на най-изкусния ковач и подкова Шарколията със сребърни подкови и златни клинци.

Български народни приказки


Готварска книга: Пресен лук със сирене на фурна

Готварска книга: Рецепти
1 Приготвяне
Нарязаният лук се задушава в похлупена тенджера с маслото и малко вода до омекване. Оставя се да изстине. Прибавя се настърганото сирене и галетата. Разбърква се добре и се изсипва в намазана с масло тава. Разбиват се яйцата и млякото и с тях се залива лука. Пече се се в загрята фурна. Поднася се със зелена салата.


ERPix

Спецификация на основните функционални модули на системата
Официална страница на проекта:
1 МОДУЛ АДМИНИСТРАТИВЕН
1.1 КАРТОТЕКА НА ОСНОВНИ ДАННИ
Tова са всички базови данни (номенклатури) с които работи организацията –
материали, стоки, продукти, незавършено производство, мярки, контрагенти,
стокови (продуктови) групи, модели (варианти) и много други.
1.2 МНОГОЕЗИКОВО ПРЕДСТАВЯНЕ НА ТЕКСТОВИТЕ ДАННИ
поради интеграцията на бизнеса със страните от ЕС е подходящо данните да може
да се извеждат на език по избор на потребителя. По подразбиране е български
език. Стойносттите на текстовите етикети в потребителският интерфейс се
съхранява във външен XML файл за лекота при превеждането потребителският
интерфейс на различни говорими езици.
1.3 ОТДАЛЕЧЕНИ ОФИСИ
Дефиниране параметрите на регионалните офиси на търговската организация.
Съхранява се информация за наименование, адрес, телефон, управител на офиса.
Системата поддържа разпределение (репликация) на данните за основните ресурси
и номенклатури от и към отделните офиси на една организация както и движение
на електронни документи между тях.
1.4 ПОТРЕБИТЕЛСКИ ПРОФИЛИ
1.4.1 Създаване и редакция на потребителски профили
Всяко действие от страна на потребителите (операторите) се регистрира в системата
асоциирано към съответният потребителски профил. Хардуерни устройства
(електронни везни, каси) които автоматично оперират със системата също трябва
да се логват чрез потребителски профил. Информацията се съхранява за целите
както на справките филтрирани по потребители така и за анализите на
потребителското поведение. При инсталиране на системата автоматично се
създава административен профил за първоначално логване и настройка на
системата. В “системни” се избира потребителската група която се назначава на
новосъздаден профил, по подразбиране.
1.4.2 Валидност на профила
Системата поддържа следните параметри на профилите:
* потребителя неможе да променя паролата
* дата на изтичане валидността на профила (или липса на такава)
* статус – активен/неактивен
1.4.3 Права на достъп
Администратора на системата определя правата на потребителските профили върху отделните
софтуерни модули или отделни функции от тях
1.4.4 Групи потребителски профили
Логическо обединяване на потребителите. Групирането се използва за по-лесно налагане на
права или правила към множество профили. Системно са дефинирани две групи профили:
* системни администратори
* неопределени
Първата има права за достъп до настройките на системата като цяло докато втората няма никакви права.
1.4.5 Времеви разписания за позволено регистриране (логване) в системата.
Времевите интервали се задават на ниво група потребителски профили.
// Тази функция се препокрива със “Работни смени и работно време” но
// засега остава така.
1.4.6 Модула за ауторизация
Обособен като отделен компонент за лесна подмяна с цел поддържане на различни технологии
за ауторизация на потребителя (както това е направено в Windows – GINA).
Пример – RF система за безконтактно ауторизиране чрез микропредавателни устройства.
''Изтриване на потребителски профил е възможно само ако към него няма асоциирани нито един документ или операция.'' ауторизация на потребителя
1.5 СИСТЕМНИ
1.5.1 Настройка на системните параметри
* потребителска група по подразбиране
1.5.2 Система за архивиране на данните от отдаличените сървъри
Локално на всеки отдалечен офис на организацията се инсталира системата. Периодично се правят
архивни копия на базата данни. Чрез репликацията данните от локалните офиси
се прехварлят в базата данни на регистрираният централен сървър за
съхранение или обработка. Архиви на базата данни на централният сървър се
правят по разписание на систеният администратор.
2 МОДУЛ “Документация”
#виж Страница=== Заповеди ===
2.1 Настройки
3 МОДУЛ “Деловодство”
3.1 Входяща / изходяща външна / вътрешна кореспонденция
Завежда хартиената и електронна кореспонденция, разпределя по получатели.
Води електронен и хартиен архив - сканиране на входящата хартиена поща за
добавяне в електронния архив
4 МОДУЛ “Складово стопанство”
4.1 Складови зони
Дефиниране на обособени наименовани складови зони (фрагментиране) в
складовото пространство. Използват се за логическо обособяване на складови
площи (складови места) или като докове (рампи) при доставките на стоки от
доставчиците
4.2 Карта на складиране (план)
Схема за последователно ползване на складови зони за нормално разпределение и
ефективно използване на складовото пространство. Използва се при
автоматизираните складови операции.
4.3 Минимално / максимално количество
Определяне на критично минимално количество наличност от ресурси в склада
(минимален резерв) . Системата следи за своевременно заявяване на материали
(стоки) за потдържане на определеният минимум или предупреждава за достигане
на максимални наличностти
4.4 Заявки за доставка
Изготвяне на документ - заявка за доставка на ресурси в склада. Заявката може
да се създава ръчно от оператор или автоматично от името на системата.
В първият случай оператора ползва списък от ресурси необходими за доставка,
генериран от системата според определените минималните количества и времената
на доставка зададени за всеки контрагент - доставчик
4.5 Приход / разход
Документиране на операциите приход / разход
4.6 Ревизия, брак и липси
Генериране на списък от ресурси налични в склада, документиране на резултата
от ревизията декларация преди започване, заповед за инвентаризация, протокол
за брак
4.7 Автоматизиране на складови операции по разписание
График за изпълнение на автоматични складови операции без намеса на оператор.
Операцията е полезна за осъществяване на регулярни прехвърляния на ресурси
от склад източник към склад получател
4.8 Реорганизиране на склада
Вътрешно преразпределение на ресурсните наличностти по складови позиции (места)
----
4.9 Прехвърляне между складове
4.9.1 Система за баркод следене (tracing)
При постъпване на всички стоки/материали в склада се издава баркод, който се
залепя на стоката, с него се следи кога и от кого е пристигнало, кога е изписано
и накого е предадена стоката. Тези баркодове са индивидуални и уникални за
съответната организация и са единни за всички отдалечени офиси.
5 МОДУЛ “Счетоводство”
5.1 Следене на направени разходи за поддръжка(текущ/авариен ремонт), основни ремонти
=== Счетоводен амортизационнен план ===
6 МОДУЛ ФИНАНСИ
6.1 Анализ на данните
6.1.1 Анализ по клиентите
* най-печеливш
* с най-голям оборот
* най-бавно плащане
6.2 Анализ по продукти
* най-продаван
* най-печеливш
6.3 Финансов анализ на фирмата по НСС13 (отменен)
6.3.1 Коефициенти
7 МОДУЛ ТЪРГОВИЯ
7.1 Поръчки за доставка на стоки
Изготвяне на поръчки до контрагента-доставчик, за доставка (покупка) на стоки
7.2 Клиентски групи
Групиране на клиентите с цел налагане на общи за групите ценови политики и
условия автоматично прехвърляне на клиент при определени условия (оборот)
7.3 Ценови политики
Правила за определяне на търговските отстъпки
7.3.1 Отстъпки
7.4 Заявки на клиенти
Заявки на клиенти за покупка на стоки. Системата следи за навременно
удовлетворение на клентските заявки. План за изпълнение на заявките.
on-line заявки от контрагенти на които сме издали електронен подпис за достъп
до форми за заявки в нета
7.5 Ценови листи, оферти и търговски отстъпки
Изготвяне на оферти за доставка на стоки. Различни схеми на търговски отстъпки.
7.6 Промоции
Ограничено количество стоки за реализация по преференциални цени.
Ограничението може да бъде количественно или времево.
7.7 Бонуси
Премии при закупуване на определен продук, получаване на друг безплатно или с
намалена цена
7.8 Консигнации
Предоставяне на стоки за реализация без промяна на собствеността.
7.9 Разплащания и задължения
Система за контрол на клиентския кредит, задължения и плащания
7.10 Фактуриране
Издаване на фактури, стокови разписки
7.11 Терминали за директна продажба (каси)
Софтуер за издаване на касови бонове интегриран с касов апарат и баркод скенер
7.12 Рекламации - система за обработка на рекламациите
Дата на постъпване на рекламация ремонт и връщане на стоките до клиента
8 МОДУЛ КАСА
9 МОДУЛ ПРОИЗВОДСТВО
9.1 Производственни единици
Картотека на всички производственни единици в организацията.
Производственните единици са обектите на производственният процес. Чрез
производственният процес те трансформират ресурсите в продукти.
9.2 Разходни норми за производство и разпад
Норми за трансформиране на ресурсите и незавършено производство в продукция
9.3 Производствен процес
Определяне на технологията(пътя) на производство. Автоматизирано следене на
производствените процеси. Календар на производтството – калкулиране на
производственият цикъл във времето, разпределение на задачите за
производство, себестойност. Лимитни карти.
10 МОДУЛ ЛИЧЕН СЪСТАВ
10.1 Работен календар
Определяне на работното време, работни смени, неработни дни през годината
10.2 Контрол на работното време
Система за вход/изход на персонала през контролни точки. Магнитни персонални карти.
10.3 Изчисляване на извършената работа
норми – изпълнение/неизпълнение – разценки
10.4 Граждански договори
Сключване, изплащане, декларации, справки за данъчното

ERPix


Готварска книга: Кюфтета от тиквички

Готварска книга: Рецепти
1 Приготвяне
Тиквичките се настъргват, посоляват и се оставят в гевгир да се отцедят добре. След това се прибавят останалите продукти. От готова смес се загребва със супена лъжица и се пържи в сгорещена мазнина.


Готварска книга: Супа от гъби

Готварска книга: Рецепти
1 Приготвяне
Гъбите, почистени и измити, се нарязват на малки парченца. Заливат се с топла вода, посоляват се и се слагат да врят на тих огън до омекване. Прибавя се брашното, запържено предварително в маслото. Доливат се още 4 чаши гореща вода и супата се оставя да ври още 10 минути. Поднася се със ситно нарязан магданоз и наръсена с черен пипер.


Готварска книга: Агнешко магданозлия

Готварска книга: Рецепти
1 Приготвяне
Нарязваме месото на големи парчета, заливаме с вода, колкото да се покрие по-малко от половината месо, посоляваме и слагаме да се вари. Когато месото е вече полусварено, прибавяме мазнината, магданоза и лука, нарязани на ситно. Оставяме яденето да къкри на умерен огън. Десет минути преди да е готово, добавяме брашното, червения пипер и доматите.


Готварска книга: Телешко варено

Готварска книга: Рецепти
1 Приготвяне
Месото слагаме да кипне, махаме пяната, след което добавяме сол, морковите, целината, корените от магданоза и лука. Като омекне месото, прибавяме картофите, нарязани на едро и след 15-20 минути добавяме и доматите, също нарязани на едро. Като стане готово вареното, слагаме маслото и поръсваме с магданоз.При сервиране се поднася и настърган хрян с оцет и всеки си подправя вареното на вкус.


Готварска книга: Карамелизирани ябълки

Готварска книга: Рецепти
1 Приготвяне
В плитък съд смесете брашното и яйцата, добавете канелата. Обелете, изчистете от семките и нарежете ябълките на средно големи кубчета. Оваляйте ябълковите кубчета в сместа и пържете в нагорещена мазнина.
В тиган карамелизирайте захарта. В карамела пуснете изпържените ябълкови кубчета. Извадете в чиния и поръсете с настърганите орехи.


Програмен език Питон/Python

Питон е обектно-ориентиран език с отворен код.
Освен други приложения, Питон е широко използван за уеб-програмиране и скриптиране.
Специфични характеристики на Питон са, че е напълно обектно-ориентиран (всичко е обект), динамично типизиран и добре интегриран с платформено-зависими (компилирани) библиотеки
Ръководството по Питон е преведено на български от Калоян Доганов. То може да бъде намерено на

Програмиране


Готварска книга: Боза

Готварска книга: Рецепти
1 Приготвяне
Брашното се препича до бледорозово, като се внимава да не прегори (бърка се по време на печенето). Разтваря се в малко хладка вода. Така получената смес се изсипва в съда с останалото количество вода и се поставя на огъня. Добавят се двете чаши захар и се бърка, докато заври. След завирането продължава да се бърка в продължение на 5-6 минути. Оттегля се от огъня, охлажда се и след това се досипва или 1 чаша боза, или 1 чаша от предварително приготвената закваска. Съдът се държи 2-3 дена на топло да ферментира, след което се налива в бутилки и се съхранява в хладилник.
Забележка: ''Прибавяната към основната смес чаша боза или закваска може да се замени с 6-7 леко навлажнени и натрошени филии от черен хляб или сухар или 6-7 супени лъжици хлебно тесто (с мая). Имаме основание да предполагаме, че би могла да се използва като прибавка малко мая, размита с вода и лъжичка захар и оставена да ферментира.''
1.1 Приготвяне на закваската
Препеченото брашно се размива във водата и се прибавя захарта. Оставя се на топло 2-3 дни да шупне, като отвреме-навреме леко се разбърква.


Гръцки език

* Гръцка азбука
* Произношение
* Неправилни глаголи
* Българо-гръцки разговорник
de:Neugriechisch
en:Modern Greek
es:Griego/Introducción
fr:Grec
he:יוונית מודרנית
ja:ギリシア語
ko:현대 그리스어 입문
nl:Nieuwgrieks
pt:Grego moderno
ro:Greacă
zh:希腊语
ru:Греческий язык

Езици


Готварска книга:Готварски техники

----
Готварска книга
----
0.1 Варене
Варенето представлява равномерно нагряване на хранителните продукти до състояние на кулинарна
готовност при пълно потапяне в течност (вода, бульон, мляко, захарен сироп) или среда, наситена с водна пара.
0.2 Задушаване
Процес, при който продуктите се нагряват в собствен сок или в малко количество течност до състояние на кулинарна готовност.
0.3 Пържене
Процес, при който хранителните продукти се довеждат до състояние на готовост чрез нагряване в мазнина с температура 150-190 С, като се получава специфична коричка по повърхността на продукта.
0.4 Печене
Процес, при който хранителните продукти се нагряват с горещ въздух (100-300 С) или с лъчиста енергия.
0.5 Охлаждане
Процес, при който чрез отвеждане на топлина се намалява температурата на полуфабрикатите и на готовните кулинарни изделия и се довежда до температура, близка до криоскопичната им точка (точка на замръзване).
0.6 Замразяване
Процес, при който чрез понижаване на температурата значително под криоскопичната точка водата се превръща пълно или частично в лед.
0.7 Размразяване
С размразяването продуктът или изделието се извежда от замразено състояние и се подготвя за по-нататъшно използване.
0.8 Допълнителни начини на топлинно обработване
Имат за цел да подпомогнат предварително обработване на хранителните продукти или да ги доведат до състояни на полуготовност. Включват запържване, попарване,
пърлене и др.
'' Запържване'' - представлява кратковременно нагряване на хранителни продукти в мазнина.
''Попарване (бланширане)'' - изразява се в кратковременно въздействие (1-5 мин) върху продуктите с кипяща вода или с пара.
''Пърлене'' - използва се, когато трябва да се изгорят малките косъмчета, останали по повърхността на трупа на птиците и на някои субпродукти след предварителното им обработване.

Готварска книга


Готварска книга: Катми

Готварска книга: Рецепти
1 Приготвяне
Първо се разбиват яйцата. След това към тях се прибавя млякото. Прибавя се брашното при непрекъснато бъркане. Прибавя се маята.
:''Ако използвате суха мая, тя се поставя в брашното, а ако използвате мая на кубче се слага колкото кибритена кутийка и се разбива в част от млякото. Сухата мая се прибавя малко повече от инструкцията на пакетчето, за да нямате проблеми с бухването.''
Сместа се оставя да втаса, като трябва да увеличи обема си почти двойно.След това се пекат по принцип на сач или на тефлонов тиган без мазнина.След изпичането всяка катма се намазва обилно с масло.
2 Поднасяне
Катмите се сервират с различни видове сладко, шоколад, сирене, кашкавал.


Филип Солерс

Филип Солерс (на фр. ''Philippe Sollers'') е френски писател, роден в Бордо, основател на авангардното движение Тел Кел (''Tel Quel''), в което взимат участие Ролан Барт, Мишел Фуко, Жак Дерида, Умберто Еко, Марслен Плене, Юлия Кръстева и др.
Първият му роман ''Странна самота'', получава хвалебствени слова от Франсоа Мориак и Луи Арагон.
Автор е на много романи и есета, сред които "Драма", "Числености", "Рай", "Жени", "Портрет на играч", "Тайната"," Студио", "Теория на изключениятa", "Войната на вкуса", "Възхвала на безкрая", "Мистерията Моцарт", "Покер".
Ролан Барт в книгата си ''"Писателят Солерс"'' анализира неговия стил, език и философия.


Капама

Оригинална капама по разложки
рецепта на баба и дядо
Глинено гърне. На дъното - тънък слой сланина и листа зеле. Слой свински гърди с повече тлъстини, наразяни на парчета 5-6 см. Слой кисело зеле, в него дафинов лист, чесън - повече нерязан, черен пипер на зърна. Малко "чекъне" на парчета - това е туршия от червено цвекло, правена само с вода. Малко поръсване с ориз. Слой телешко месо - пак на парчета. Слой зеле с подправки, чекъне, ориз (не прекалявай с ориза). Пиле - цяло, ако е голямо може и половинка. Около него пак зеле ... Отгоре под капака на гърнето се завива кървавица по окръжност - прави се в Разлог от дебели черва и разни дреболии - има праз в нея - продава се също и по магазини в този край. И до горе пак зеле с подправки, най - отгоре се завива с листа зеле. Залива се с чаша червено вино и вода - 200-300 грама, ако няма много сланина се добавя и олио Не се препълва. Запечатва се. Пече се 4-5 часа на 180 градуса. Да не кипи. Баба я запечатваше с тесто - става и без, но в началото час и половина на 120 градуса да не кипи. Не иска никакво гледане ако не е препълнена - преди ядене горните листа се изхвърлят - леко са изгорели.
Капамата е новогодишно и зимно ястие. Прави се след колене на прасето. Така, че рецепти с гъби, магданоз, пушени ребърца и прочее летни и пролетни екзотики ... не са оригинални...


Заглавен файл в C++

Заглавните файлове в C++ са файлове, които обикновено съдържат прототипи на функции и декларации на класове. В тях рядко има истински код на тяло на функция. За да ползвате повечето функции на C++, трябва да включите чрез директивата #include съответните заглавни файлове (например за потоците cin и cout ви трябва файлът iostream, а за функциите cos, sqr, sqrt, sin и други математически ще е необходим заглавния файл math.h). По принцип заглавните файлове са с разширение.h, но „новите“ заглавни файлове, изполващи полето std, нямат разширение изобщо.
Ако правите собствен клас или колекция от функции (библиотеки), които искате да използвате и в други проекти, е наложително да се уверите, че заглавния файл е прочетен само веднъж от компилатора, защото не може да имате няколко еднакви дефиниции/декларации на функция или клас. Това може да се направи по два начина. Първият, по-лесен, е като сложите #pragma once в началото му. За съжаление, само по-новите компилатори „разбират“ това. Ако по този начин не става (програмата дава грешка при компилиране), тогава трябва да приложите втория начин. Измислете някакъв уникален идентификатор, например CSTRING_CLASS_HEADER_DEFINED или нещо подобно, и най-отгоре на файла напишете следното:
#ifndef <ИДЕНТИФИКАТОР>
#define <ИДЕНТИФИКАТОР>
В края на файла просто сложете:
#endif
Така сте сигурни, че файлът ще бъде прочетен само веднъж.
Списък Заглавни файлове в C++
ОПРЕДЕЛЕНИЕ ЗА ФАЙЛ В С++:
Файлът е крайна последователна редица от байтове записана върху външен носител и завършена със знак за край на файл.
Когато един файл е отворен само за четене от него се извлича информация, но не може да се записва.
След като се отвори файл за четене в началото му се позиционира gеt указател.
След това get указателя се премества автоматично, за да сочи следващата непрочетена стойност.
Един файл може да бъде отворен за четене, запис или за двете едновременно
Файл може да бъде създаден и отворен само при вмъкване и в него може да се записват елементи.
В началото но файла се позиционира така наречения “put” указател.
След въвеждането на запис на стойността на файла указателят се премества автоматично и посочва мястото за въвеждане на следващата стойност.
Всяка програма обработва някаква информация и извежда резултати от самата обработка.
Информацията се въвежда от клавиатурата и се извежда на монитора.
ТАБЛИЦА НА СТЪПКИТЕ ЗА ФАЙЛ В С++:
.1. Отваряне на файл за четене или запис
.2. Записване на файл
.3. Завършване на файла

Програмиране на С++


Илиада

О, музо! - възпей оня гибелен
гняв на Ахила Пелеев
Лингвистични и етимологични изследвания на Илиада могат да бъдат прочетени в
книгата "Историческа ли е троянската война в илиадата от Омир" или в този саит:
www.troia.subtle-bg.com


Готварска книга: Сладко от рози

Готварска книга: Рецепти
1 Приготвяне
Чашките на цветовете се отстраняват. Жълтеникавата част на листенцата се отрязва, измиват се със студена вода, за да се отмият тичинките. Вари се в рядък сироп, приготвен от захарта и водата. След сгъстяване на сиропа се прибавя киселината. Вари се още 4-5 минути. Изстиналото сладко се сипва в сухи буркани и се съхранява на студено.


Вицове

1. Един човек влиза в кенефа да пикае и гледа отпред има една табела. На нея пише „Погледни наляво“. Поглежда наляво има табела „Погледни надясно“. Поглежда надясно има табела „Погледни нагоре“. Поглежда нагоре има табела „Погледи надолу“. Поглежда надолу има табела, на която пише „Аре пикай бе кво се оглеждаш?“.
2. Двама си говорят:
– Абе представи си кво ше направиш представи си, че изведнъж в гората ходиш и срещнеш мечка?
– Ми са скрия зад некое дърво.
– Добре представи си, че си на поляна и нема дървета кво ше напрайш?
– Ми са скрия зад некой храст.
– Добре представи си че на поляната няма храсти?
– Ми са скрия в некоя дупка.
– Ми представи си че няма дупки.
– Бе ти на мен ли си приятел или на мечката не мога да разбера?!
3. Едно момиченце казва на баща си:
– Тате довечера ще дойдеш ли да ме вземеш от детската градина?
– Да те вземе мъжа ти аз кво ща взимам!
4. В една розова гора с едни розови дървета и едни розови храсти на една розова полянка върху една розова трева до един розов храст седяло едно зелено човече и си казало „Мама му стара аз май не съм от тая приказка“.


Какво означава статично-типизиран, свободно-форматируем, много-парадигмен език за програмиране

1 Статично-типизиран, свободно-форматируем, много-парадигмен език за програмиране
Може би вече знаете, че С++ е статично-типизиран, буквално-типизиран(unsafely typed), свободно-форматируем, много-парадигмен език за програмиране. Но нека все пак да видим какво означава всичко това.
Статично типизиран това се отнася до начина, по който в езикът за програмиране е реализирана
системата за работа с променливи. Променливите това са "стойностите", които дадена програма използва.
Една променлива може да променя своята стойност по време на изпълнение на програмата, освен ако не е
била декларирана като константна (const). В С++ променливите трябва да бъдат декларирани преди
да бъдат използвани. На статичното типизиране ще се спрем по-нататък в тази глава.
Свободно-форматируем се отнася до начина, по който програмистът форматира своя код. Начинът,
по който е форматиран сорскодът не оказва никакво влияние на скоростта на изпълнение на компилираната програма. Възможността за свободно форматиране на кода често използва за създаване
на умишлено-усложнен код (obfuscated code).
Парадигмата на един език за програмиране е моделът или начинът на организаране на една
компютърна програма. С++ е много-парадигмен език, което означава че С++ предоставя повече от
един подход за решение на даден проблем. По принцип С++ е обектно-ориентиран език, но Вие не
сте задължени да използвате класове във всяка програма, която създавате. По нататък в тази книга
ще разгледаме различните парадигми, които се отнасят до С++.
2 Типизация
2.1 Статична или динамична типизация
Статично типизиран това се отнася до начина, по който в езикът за програмиране е реализирана
системата за работа с променливи. Променливите това са "стойностите", които дадена програма използва.
Една променлива може да променя своята стойност по време на изпълнение на програмата, освен ако не
е била декларирана като константна (const). Статичната типизазация означава, че програмистът трябва да избере правилният тип за всяка
променлива по време на писане на сорскода, но за сметка на това компилираният код е по-бърз и
теоретично погледнато статичната типизация води до по-малко грешки. Някои езици за програмиране
позволяват динамична типизация, като в този случай типът на променливите се определя по време
на изпълнение на програмата, което би могло да доведе до по-бавно изпълнение на програмата.
2.2 Строга или слаба типизация
При "строгата" типизация е характерно, че не се позволява само такова типово конвертиране(typecasting)на променливи, при което се "губи" информация или крайният резултат е недифиниран. При езиците със "слаба" типизация няма такива ограничения.
2.3 Безопасна или буквална типизация(unsafely typed)
Езиците с безопасна типизация не позволяват присвояване на "нетипични" стойности, което би
могло да доведе до грешки или до трудно отркиваеми програмни бъгове. Обикновено езиците с
безопасна типизация използват система за garbage collection или пък имат сложна система от
правила, която налага много строги изисквания към стойностите, които се присвояват.
Езиците с буквална типизация не осъществяват контрол над стойностите, които се присвояват.

Програмиране


Предренесанс

* Обща характеристика на епохата и на явлението "предренесанс".
* Особености на светоусета, стилове в периода на 12-15 век.
* Особености на предренесансовата култура.
* Жанрове.
* Основни представители в Италия, Франция, Англия.
* Данте, Чосър, Франсоа Вийон.
1 Обща характеристика
Периода на Предренесанса можем да обозначим като самото начало на Ренесанса; времето между средните векове и Ренесанса. В английската традиция, за разлика от при нас, е прието да се дели Ренесанса на същински и Ренесанс на 12 век, който се смята за период от Високите средни векове.
При Предренесанса ренесансовите идеи все още са в своя зародиш.
Например в живопистта се забелязва задълбочаване на пространстеността, за триизмерност за разлика от Византийския стил преобладаващ през Средните векове.
2 Външни линкове
# (Giotto di Bondone, италиански художник)


Програмен език Perl

Тази страница е директория.
Perl е език за програмиране разработен първоначално от Лари Уол (Larry Wall) за обработка на текст и зъздаване на отчети. Наименованието на езика не е съкращение, но впоследствие се разпространяват две значения на думата.
*Practical Extraction and Report Language -- Практичен Език за Извличане и Отчети
*Pathologically Eclectic Rubbish Lister -- Патологично Еклектично средство за Извличане на Безсмислици
Поддиректории:
* Програмен език Perl: УЕБ
Текущи книги в тази директория:
* Основи на Perl


Какво е програма

1 Какво е програма?
Компютърна програма е поредица от инструкции, написани на някакъв език за програмиране, която "казва" на компютъра какво (и как) да направи. Всичко, което един потребител прави на своя компютър
се извършва и контролира от програми. Компютърът изпълнява инструкциите на програмата една по една
до завършване на изпълнението ѝ.
2 Видове програми
Според приложението си програмите могат да се разделят на множество видове.
Например:
;''Офис Програми'':
Това са програми (или софтуер) които служат за създаване, преглеждане,
разпечатване и обработване на различни видове електронни документи. Най-често подобни софтуерни
пакети включват: текстов редактор, електронна таблица, средство за създаване на презентации и други.
Някои от най-известните "офис-пакети" са Microsoft Office и OpenOffice.org.
;''Уеб-браузери и Е-мейл клиенти'':
Уеб-браузерът е програма която служи за преглеждане на
различни документи намиращи се в Интернет. Е-мейл клиентът е приложение, което служи за създаване,
изпращане, и четене на електронна поща.
Някои от най-известните браузери са Internet Explorer и Firefox.
Някои от най-известните Е-мейл клиенти са Microsoft Outlook и Thunderbird.
;''Аудио/Видео Софтуер'':
Тези приложения служат за възпроизвеждане и записване аудио и видео
информация.
;''Програми за разработване на софтуер'':
Това са софтуерни пакети, които включват всичко необходимо
за разработването на професионални софтуерни решения. Обикновено софтуерът за разработка включва:
текстов редактор за въвеждане, редактиране и четене на сорс-код; дебъгер - средство за проверка на изпълнявания код; компилатор - средство за компилиране на сорс-код до изпълнима програма. Софтуерените пакети, които включват всички тези инструменти се наричат Интегрирани Средства за Разработване (ИСР) - IDE (Integrated Development Environment). Съществуват много и най-различни ИСР за всеки програмен език.
:
Популярно (и безплатно/с отворен код) ИСР за С++ под Уиндоус и Линукс е .
:
Друго популярно и безплатно ИСР за С++ , но само под Уиндоус е .
(Изисква безплатна регистрация при инсталиране на програмния пакет.)

Програмиране


Готварска книга: Казанлъшка пинерлия

Готварска книга: Рецепти
1 Приготвяне
Маята се разтваря в 1/2 ч. ч. хладка вода. Прибавят се 2 разбити яйца, захарта и 3 с.л. олио. С половината брашно се замесва тесто и се оставя на топло да втаса. Шупналото тесто се измесва с другата половина от брашното и киселото мляко до получаване на меко тесто, което се меси при непрекъснато топене на ръцете в мазнина. Тестото се разточва, намазва се с малко мазнина. Разстила се плънка от 2-3 яйца и 200 г. сирене. Навива се на руло, което се нарязва на равни парчета. Те се нареждат вертикално в тавичка и се оставят на топло да втасат. Пече се в умерена фурна.


Сорсфайлове

1 Въведение
Програмирането не е самоцелно занимание. Пред програмиста седи някакъв проблем, който той трябва да реши. За целта първо се прави внимателен анализ на проблема с цел да се намери цялостно и най-полезно решение. Анализът на даден проблем(или задача) включва:
* избор на език и платформа за програмиране
* избор на технология и техника на програмиране
* създаване на алгоритъм за решаване на съответния проблем
Чак след това се пристъпва към реализацията на вече изработения алгоритъм. Реализацията на
даден алгоритъм на някакъв език за програмиране се нарича сорскод. Обикновено сорскодът
се записва в текстови файлове, които се наричат сорсфайлове.
2 Сорскод, сорсфайлове и С++
Както вече стана дума сорсфайловете са текстови файлове. Всеки език има различни изисквания
към формата на сорсфайловете. В С++ е прието е прието основният сорскод да се записва във файлове
с разширение ".cpp". Освен ".cpp" друго често срещано файлово разширение е ".h", което се
използва за заглавните файлове. Заглавните файлове съдържат код, който може да се използва
многократно - концепцията за заглавните файлове ще разгледаме по-нататък.
Разбира се съществуват и други разширения за С++ сорсфайловете, ето и техен непълен списък:
* Сорсфайлове:
**.c
**.cc
**.cpp
**.cxx
*Заглавни файлове:
**.h
**.hc
**.hpp
**.hxx
3 Организация на сорскода
При малки програмки, с дължина на кода от десетина реда, обикновено всичко е ясно и сорскодът е
записан в един единствен файл, но когато дължината на сорскода започне да нараства се налага той
да бъде разделен и записан в няколко различни файла. По този начин значително се улеснява работата със съотвения код, а и освен това се намалява времето за компилиране на целия проект.
Всъщност разделянето на сорскода на отделни модули е особено полезно, когато целият проект
се разработва от повече от един човек. В този случай различните екипи работят върху различни модули.
Като всеки от модулите извършва точно определен набор от задачи. Друго предимство на модулното
програмиране е, че различните части от един проект могат да бъдат променяни и тествани по отделно,
без това да указва влияние върху целия проект. Обикновено даже и при малки проекти разделянето
на един проблем на няколко по-малки части води до ускоряване на процеса на разработка, а и
кодът става по-лесно разбираем и по този начин се улеснява бъдещата му повторна употреба.

Програмиране на С++


Готварска книга: Пълнени чушки по вълчидолски

Готварска книга: Рецепти
1 Приготвяне
Месото се нарязва на не много едри кубчета. Сварява се добре, като се припенва два пъти. Премахва се всякаква мазнина, останала в бульона. Без да се изважда месото се добавят нарязани на кубчета морковите, лука, целината с листата и дръжките, боба, и патладжана, обелен и нарязан на много ситно, без да се изцежда. След като се сварят зеленчуците (25-30 мин.) се добавя една чаена чаша ориз. Вари се до сваряване, но да остане малко недоварен (твърд). Добавят се 5 супени лъжици доматен сос, и се посолява на вкус (две равни чаени лъжички). Пълнежът трябва да остане воден - по-рядък от този за сарми. Не се добавя никаква мазнина.
Измиват се и се почистват два килограма червени едри чушки (пиперки) "капия". Напълват се с плънката (нищо друго, като брашно например, не се слага) и се нареждат в две тавички (много са за една). Заливат се до половина със студена вълчидолска вода (може и друга, но ястието не става така вкусно). Пиперките се пекат на фурна, докато горната им част започне да прегаря. Нарязват се домати на кръгчета, без да се белят. С тях се покриват напълно чушките. Ястието се оставя във фурната, докато доматите също започнат да прегарят и сладнеят. В този момент ястието е готово.
То е много вкусно и същевременно -- диетично. Няма почти никакви мазнини и е много подходящо при проблеми с жлъчката, черния дроб, панкреаса. Върви добре с охладена бира, може и с вълчидолското вино "Липа", бяло вино или сухо червено вино.